LidanRubinov/Halacha-QA huggingface dataset:
שאלה: ללמוד פילוסופיה באוניברסיטה יהודית : לרב אני לומדת באוניברסיטת בר אילן פילוסופיה יהודית. במסגרת הקרס תולדות הפילוסופיה היהודית החדשה, אנו לומדים חלק מכתביו של ברוך שפינוזה. כתביו הוחרמו בזמנו. האם מותר ללמוד את כתביו?
תשובה: את השאלה צריכה לשאול הנהלת האוניברסיטה, הרי מדובר באוניברסיטה דתית. השאלה היא כללית, כיצד לומדים פילוסופיה ע"מ לברר את האמונה הדתית או ע"מ לבלבל אותה. לגופו של עניין תלוי כיצד לומדים אותו. אם ע"מ לבקר אותו מדוע דעותיו היו מסוכנות עד שנידו אותו, מותר. כמו"כ, אם רוצים ללמוד על השפעתו על אחרים ע"מ לבקר אותם, מותר. אך אם מתייחסים לנושא בצורה ניטראלית, כאילו יש הרבה בעלי דעות בעולם והוא עוד אחד מהם, יוצרים בלבול.
שאלה: קילוף מלפפון בשבת: האם צריך להמנע מקילוף מלפפון כדין בורר, כי הקליפה היא פסולת? ואם לפעמים אני אוכלת את הקליפה זה מתיר לקלף בקלפן, שהוא כלי המיוחד לכך, בשבת? השאלה נשאלה בהמשך לשאלה "הפרדת עגבניות שרי מהענף בשבת"
תשובה: למקלף יש דין של סכין, ומותר להשתמש בו. ומותר לקלפו סמוך לסעודה, כמו בקילוף תפוז.
שאלה: לבוש צנוע ליד הגיסים - בירור: אשמח אם הרב יוכל טיפה לפרט: 1.מדוע דווקא מכנס פיג מה מותר ולא בהמשך היום? 2. לכאורה אם מותר ליד גיסים אז גם מותר ליד שאר אנשים שנכנסים הביתה?! השאלה נשאלה בהמשך לשאלה "שאלה אישית"
תשובה: לא עם כל בגד יוצאים לרחוב ומתראים בפני זרים.
שאלה: שאלות בענין גזל: לפני כמה שנים בעת נסיעה אחרונית, פגעתי במכונית חונה. לאחר זמן נסיתי לאתר את בעל המכונית ולא הצלחתי. כיצד ניתן לעשות תשובה על כך? אני עובד במשרד ממשלתי. האם מותר לעשות שימוש בציוד המשרד כגון: מכונת צילום, מדפסת, לצרכים אישיים (כמובן ברמה סבירה)? האם יש גורם משרד אשר אישורו יועיל לשם עשית שימוש כאמור? ככל שבעבר השתמשתי בציוד המשרד, כיצד ניתן לעשות תשובה?
תשובה: א. ראשית, יש להרהר בתשובה ולעשות את סדר התשובה המופיע בהלכות תשובה להרמב"ם - "עזיבת החטא, חרטה וקבלה לעתיד". בנוסף, אפשר לעשות בסכום זה צרכי רבים באזור שבו מתגורר הניזק (להערכתך), שאולי הוא יהנה גם מצרכי הרבים הנ"ל (המקור לכך במסכת בבא קמא צד. וכן בשולחן ערוך חושן משפט שס"ו סעיף ב'). ב. יש לבקש רשות בכל משרד מהגורם האחראי הכי בכיר.
שאלה: אזכרת שלושים לסבתי: לרב, סבתי נפטרה בכ"ז תשרי, ונקברה בכ"ח. מתי לערוך את אזכרת השלושים, למנהג הספרדים, בליל כ"ז חשון, או בליל כ"ח? מראש
תשובה: תנוחמו מהשמים. 30 יום מונים מיום הקבורה, ולכן מכ"ח תשרי 30 יום בליל כז חשון.
שאלה: כפירה לעומת עבודה זרה: האם כפירה חמורה יותר מע"ז? האם תיתכן תשובה על כפירה אפילו שכל פוסקי התורה בכל הזמנים פסקו שלא תיתכן על זה תשובה?
תשובה: על הכל תתכן תשובה. מעשים בכל יום. יש דברים שמעקבים בידם לעשות תשובה, אך גם הם יכולים לעשות תשובה.
שאלה: ת משכורת לעובדת שכנראה לא עבדה: המנהלת שלי ביקשה ממני לברר מה צריך לעשות במקרה של עובדת שדיווחה על המון שעות עבודה ובפועל לא נראית שום עבודה שנעשתה. האם צריך לשלם לה את השעות שהיא טוענת שעשתה? בפועל לא נראה שום שינוי במערכת שלנו, גם הטכנאי של המערכת בדק ולא ראה שום תנועות שנעשו על ידה. גם כל צוות העובדות לא ראו פעולות שנעשו על ידה. מדובר באישה שעברה דברים לא קלים בחיים, ומטופלת נפשית, וכנראה גם זקוקה מאוד לפרנסה. המנהלת מבקשת לדעת האם צריך לשלם או שמאחר ונראה שדיווח השעות שקרי אז לא צריך לשלם. מה עלינו לעשות?
תשובה: אם הדיווח היה שקרי, כגון שדווחה ששהתה בעבודה ולא שהתה, אין צורך לשלם עבור השקר. אך אם הדיווח נכון, כגון שדווחה ששהתה בעבודה, ואכן שהתה בו, אלא שעקב קשיים אישיים, דעתה הוסחה ולא הצליחה לקדם את המערכת, קשה למנוע ת על דבר כזה ללא התראה מוקדמת, אלא אם כן המקרה מאוד קיצוני. כיוון שמדובר באשה קשת יום, נכון לדבר אתה ולשמוע את הסיפור מהצד שלה, ובמידה וההתנהגות שלה אינה קבועה, יש ערך גדול, לעודד אותה להשקיעו לתת, וממילא להתפרנס, ולא לפטר אותה עקב התנהגות חד פעמית. הרב מרדכי גרוס.
שאלה: בורקס גבינה ששמו על צלחת בשרית: שמו עשרה בורקסים חלביים מבלי שהגבינה יוצאת ונוזלת לחוץ על צלחות בשריות בנות יומן. האם אפשר להתיר כי הש"ך (בסימן קה, כא) כותב שדבר בלוע בבצק שנופל על דבר קר לא אוסר?
תשובה: אכן, הש"ך מתיר.
שאלה: כיוון הסיבוב בלכה דודי: הבנתי שבלכה דודי בבואי כשמסתובבים בהתחלה מסתובבים ימינה (מסתובבים דרך צד ימין לכיוון שרוצים), מה המקור לזה? אני ישמח אם יענו כמה שיותר מהר.
תשובה: מסתובבים לאחור בכיוון צד ימין. פונים ימינה לאחור, אומרים "בואי כלה" וכו' ואח"כ ממשיכים בסיבוב ימינה עד שחוזרים לעמידה הרגילה. המקור הוא הגמרא "כל פינות שאתה פונה לא יהו אלא דרך ימין"  יומא מה א ועוד
שאלה: ללכת לאור נרות חנוכה: שער-הציון (סימן תרעג, יא) כותב, שמותר ללכת לאור נרות חנוכה למרות שחשוך ולא חייב לעצום את עיניו. האם בני ספרד גם מתירים? כי החיד"א (יו"ד, פז, יז) אוסר להדליק בשמן ערלה כי יש לו הנאה בזה שהוא לא צריך עכשיו לקנות שמן אחר להדלקה. וחלקו עליו, כי אמרו שזה לא נחשב הנאה ממשית. האם החיד"א יאסור את מקרה שער-הציון?
תשובה: גם לבני ספרד אפשר להקל בזה, זה קל יותר מהדלקה בשמן ערלה שיש בזה הנאה בידיים.
שאלה: הבהרה לגבי הדלקה ע"י שליח: על פי תשובת הרב בהבנת פרמ"ג, שעיקר מעשה הדלקה זה ממונו ומעשה ההדלקה זה רק גרמא בעלמא, האם עדיף לפי הפרמ"ג להדליק ע"י שליח בזמן מאשר ע"י עצמו בשעה מאוחרת? השאלה נשאלה בהמשך לשאלה " הדלקת נר חנוכה כמעשה קוף"
תשובה: ר' באהלה של תורה ח"ב סי' צט.
שאלה: תפילת הדרך ללא סיבה: בע"ה הרב, אדם שאמר תפילת הדרך ללא סיבה, ופתח בשם ה וחתם בשם ה, כפי שנהוג וכתוב בסידורים, האם הוא עבר על איסור כלשהו? אם כן, על איזה איסור?
תשובה: אדם שמברך ברכה לבטלה עובר לדעת חלק מהפוסקים על איסור תורה " לא תשא שם אלוקיך לשווא" (תפילת הדרך מתחליה ביהי רצון. ברוך אתה.).
שאלה: שכן שהמזגן שלו מרעיש - הבהרה: לך על תשובותיך הבהירות. אך מדוע יש חיוב הרחקה.האם השכן שבנה מרפסת,ללא יכולת לבנות גג,זה פשיעה שלו? השאלה נשאלה בהמשך לשאלה "שכן שהמזגן שלו מרעיש"
תשובה: שכנים שגרים יחד משתמשים באותו שטח או מבנה, ועקב זאת סביר שלעיתים יהיה התנגשות בין הצרכים שלהם. ממילא השתמשות סבירה בנכס באופן רגיל אינו נחשב לפשיעה אלא לדרך העולם, למרות שהוא גורם לשכנו להרחיק כדי שלא יזיק אותו. (עיין בתוס' פרק לא יחפור דף יז ע"ב, ד"ה אביי אמר. שמבאר נקודה זו). במקרה שלנו: מותר וסביר ששכן יפתח מרפסת וירצה מרפסת ללא גג, בין אם זה מצד היחודיות של מרפסת פתוחה או מצד המחיר (אלא אם כן היה אפשרות אחרת שאינה שונה מזו שנבחרה, והשכן בחר דווקא לעשות פעולה שתגרום לשני צורך להרחיק). וממילא נכון לדרוש מבעל המזגן להרחיק, באופן שאת רוב הת עבור ההעתקה של המזגן ישלם הניזק. אפשר למצוא דוגמאות לדבר, כגון: בתשובת הרא"ש המוזכרת בסימן קנד, סעיף טז. שהפותח חלון הצופה לשטח חברו, באופן שאינו יכול למחות בו כרגע כי אינו ניזק, (כגון לחורבתו) אינו קונה חזקה, ויכול בעל החורבה לבנות שם מבנה או לפתוח חלון לכיוון זה, ולדרוש מהפותח הראשון לסתום את חלונו. הרב מרדכי גרוס
שאלה: למות ביום שנותנים צדקה: כתוב שבת לוט נתנה אוכל לעני ולכן הרגו אותה ע"י דבורים. איך באותו יום היא מתה הרי היא נתנה צדקה?
תשובה: הנותן צדקה עושה בשונה מהטבע האנושי ונותן משלו לאחרים הזקוקים, וזוהי מידה כנגד מידה שהמרחם ה' מרחם עליו (גמ' שבת קנו,ב). 1. צדקה לא עוזרת במקום כמו סדום, שנחשב כהכנסת היד לאש. 2. הצדקה מצילה מדינה של גיהנום. 3. כאשר עושה זאת בצורה תמידית. 4. אין אנו יודעים את חשבונות הבורא. ה' יצליח דרכך
שאלה: לשבור את דלתו של לוט: כתוב שלוט סגר אחריו את הדלת ויצא אל אנשי סדום שהיו בחוץ. לא מובן למה נצרכו אנשי סדום לשבור את הדלת הרי לוט יצא החוצה. מילא אם היה נועל מבפנים אך כשיצא בחוץ הדלת יכולים לפתוח כמו שסגר מבחוץ?
תשובה: כתוב בתורה שהוא הוכנס פנימה ברגע האחרון ונעלו את הדלת.
שאלה: דין רודף למי שלא שומר על חוקי התנועה: האם יש דין רודף על אדם למשל שנוסע מהר בכביש בתוך עיר?
תשובה: למאי נפקא מינה?
שאלה: לבישת בגדי השינה ביום יום: מותר לי ללבוש בגדים שישנתי איתם או שזה סופג את הטומאה? ומותר לי ללמוד איתם תורה ולעשות מצוות?
תשובה: מותר ללבוש וללמוד. הטומאה בבוקר נשארת רק בידים (זוה"ק).
שאלה: האם חובה להודיע ליוצר על הפרת הזכויות: לכבוד הרב ליאור, על פי חוק זכויות יוצרים (סעיפים 11, 12 ו- 47) חל איסור על העתקת שירים וסרטים, שחל בהם זכויות יוצרים, מהאינטרנט למחשב. אלא שעל פי לשון החוק נראה שמותר שלצפות, או להאזין, לסרטים ולשירים ישירות באינטרנט, ללא הורדה למחשב ("סטרימינג"). אמנם יש אתרים באינטרנט שאנשים מעלים אליהם סרטים וניתן לצפות בסרטים (או להאזין לשירים) ישירות. בהרבה מהאתרים הללו, בעל הזכויות יוצרים רשאי להגיש תלונה על הפרת זכויות יוצרים ועקב התלונה האתר מוחק את החומר המפר. אם מדובר בסרט או שיר של יהודי, האם יש חובה מצווה להודיע לבעל הזכויות איפה נמצא החומר המפר כדי שהוא יוכל להגיש תלונה?
תשובה: יש חובה ליידע את בעל הבית. אלו שמשתמשים בכך לא יודעים אם זה ברשות או שלא ברשות, לעומת זה שהפיץ את זה באינטרנט בניגוד לדעת הבעלים, שאותו ניתן לתבוע.
שאלה: מוזיקה וטיולים בשנת אבל: לרב סיימתי שבעה על מו"ר אבי, בביתי ילדי שומעים מוזיקה, וכן האם מותר לצאת לנופש עם המשפחה בשנת אבל?
תשובה: תנוחם מהשמים, אבל אסור לשמוע מוזיקה בשנת אבל. אם הילדים שומעים דיסק, יכוון שלא להנות מהמוזיקה. מוזיקה שלא גורמת הנאה מותרת. וכן השומע מוזיקה בנהיגה לשמור על עירנות מותרת. מותר לאבל לצאת לטיול עם משפחתו, שהרי הוא אחראי על משפחתו וילדיו. (צרור החיים עמ' 93)
שאלה: הרחקה בכלאי זרעים: הרב קרתי את המאמר שהרב כתב בענין כלאים ואני מעתיק ממנו את ההגדרות הבאות: מישר: שיעורו מ - ו טפחים עד שיעור בית רובע, אורכו יתר על רוחבו, ואין בשיעורו שטח של שדה. שורה: חזון איש - רחבו ששה טפחים, וארכו יותר על רחבו. ארץ חמדה - כל שהוא פחות משדה, ורחב יותר מו"ט (פ"ז). א. לא הבנתי מה ההבדל לפי הרב ישראלי בין שורה למיצר שניהם קטנים משדה ורחב ו טפחים? ב לשטית חזו"א שורה זה בדיוק 6 טפחים סנטים יותר זה כבר מימר ופחות זה כבר יחידי? אשמח אם הרב יבהיר את ההגדרות. כמו כן, בשני הטבלאות במאמר הרב כתב גם את מישר אך בטבלה של היקר לבד הרב לא כתב את המישר. למה? ג. שתלנו בגינה ערוגה אחת של גזר ואחת של תפו"א כמה צריך להרחיק ביניהם 1. כאשר שניהם רוחב 6 טפחים? 2. כאשר שניהם פחות מ6 טפחים? 3. כאשר אחד רחב 6 טפחים ואחד פחות מ 6 טפחים?
תשובה: וברכת ד' א. משר שייך רק בתבואה. בירק הדיון הוא על שורה או תלם, שהם פחותים משדה ויותר מו' טפחים. ב. משר שרוחבו פחות מו' טפחים דינו כיחידי. ג. תלם הוא ששה טפחים ואורכו גדול מרוחבו, וגם בו מרחיקים 15 ס"מ לפי החזו"א (ואפשר לסמוך על כך בדרבנן). וגם ביחיד מרחיקים 15 ס"מ. כך שאין משמעות לשאלה ברוחב הערוגה. 1. הרחקה של 15 ס"מ 2. הרחקה של 15 ס"מ. 3. הרחקה של 15 ס"מ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שבועה מאולצת: לכבוד הרב, אולצתי להישבע שאני לא אצור קשר עם אישה מסויימת ואנתק איתה מגע אני מנסה למרות שלא רציתי בכך אבל היא מנסה ליצור איתי קשר בכל מיני דרכים שונות ומשונות ומטלפונים עם מספרים חסויים בפרט היא לחוצה ליצור איתי קשר על מנת שאלווה אותה לניתוח. האם השבועה שלי בכלל תקפה כיוון שנסחטה ממני בכוח? ואם היא תקפה, האם ניתן להתיר אותה?
תשובה: אילוץ נחשב רק לסכנת חיים. כמו"כ, הנשבע באונס צריך לחשוב כשהוא נשבע שאין כוונותו להישבע באמת.
שאלה: למה אסור בכמה מחשבים?: אם אני קונה תוכנה כל שהיא שמוגדרת לשימוש רק על מחשב אחד.למה זה גזל אם אני מתקין אותה על 2 מחשבים?? זה כמו שאני אקנה שולחן או בגד או צעצוע לילד.ובגלל שהמוכר רוצה להרוויח יותר הוא יגיד לי שרק אני יכול להשתמש בזה?! מה אני לא יכול לתת לאחרים להשתמש בזה? אני לא יכול לתת ל2 הילדים שלי לשחק בזה? אני צריך לקנות כמה מכל דבר? השאלה נשאלה בהמשך לשאלה "לגבי תוכנות ומשחקים לא חוקיים"
תשובה: שאלתך שאלת חכם! נקדים שיש דיון גדול בפוסקים, אודות הזכות הקניינית בזכויות יוצרים. המסקנה המקובלת היא שיש ליוצר זכות על יצירתו גם אם אינו דבר מוחשי. על פי זה אמנם יש לך קניין גמור על הדיסק, אך אין לך קניין על היצירה של היוצר, אלא רק זכות להשתמש בו לפי מה שהסכים לתת לך. ישנם שלושה סיבות למנוע שימוש במחשב שני במקביל, כשכך הם הוראות המוכר: א.הנהנה מיצירתו של חברו חייב לשלם לו עבור הנאתו, וממילא אם הת המקובל שנקבע על ידי היוצר או בא כוחו, מוגדר לפי שימוש בכל מחשב, כך יש לשלם. ב.יש אומרים שהשימוש ביצירה של חברו נגד דעתו נחשב ממש לגזל. ג.באופן שהמוכר הגדיר מראש שהמכירה משיירת שימוש כפול, הדיסק עצמו אינו לגמרי שלך, אלא רק שלך לעניין השימושים שהגדירו מראש. הרב מרדכי גרוס.
שאלה: קריאת ספר או עיתון בשירותים: לרב האם מותר לקרוא ספר או עיתון בשירותים?
תשובה: מותר. (פסק"ת קנד, טו הערה 103)
שאלה: לקרוא סיפורים על חכמי ישראל: לרב האם קריאת בבליוגרפיה על חכמי הראשונים והגאונים נחשב כתלמוד תורה או שזה בזבוז זמן? מראש
תשובה: ביטוול תורה הוא עניין יחסי. מי שמסוגל ללמוד בעיון ומתעצל לקרוא דברים קלים זהו ביטול תורה, אך מי שאינו מסוגל או עייף וכדו' זהו לימוד תורה.
שאלה: דילמת גזל בכיבוד אב: 1.אבי היה נוהג לקחת אותי ואחי למקווה שהכניסה אליו עלתה 10 שקלים,והיה נותן לנו מטבע של 10 על מנת שנכנס ביחד באותו ת האם היום עלי להחזיר סכום משוער למקווה? 2.אבי השכיר דירה לאישה שהלכה לעולמה ללא בנים אך בעלת קרוב משפחה. נכנסנו אני ואבי לדירתה ואבי אמר לי לקחת כלי עבודה מסוים. אמרתי לו שיש לשאול את קרובת משפחתה אך הוא אמר לי שזה בטוח לא חפץ שלה אלא של אדם שנכנס בלא רשות ושזה הפקר. יש לציין שהדלת אכן הייתה פרוצה. יש לציין ששום קרוב משפחה לא יצר איתו קשר בעניין מותה של האישה או בקשר לרכוש ונאלצנו לברר לבד אם היא עדיין בין החיים או לא(האישה נפטרה לפני חודשיים). האם זה ר שלקחנו את אותו כלי?
תשובה: 1. אין עליך חיוב להחזיר את הסכום המשוער למקוה, אביך הוא שחייב בזה. 2. אם יש וודאות שהחפץ אינו של הנפטרת אלא של פורץ שנכנס לדירה והשאירו שם, מותר לקחת אותו. הרב מרדכי גרוס.
שאלה: תפילת ערבית: האם אשה יכולה להתפלל תפילה אחת ביום ערבית או שהיא חייבת אם מתפללת רק תפילה אחת לומר שחרית או מנחה? בברכת יום טוב,
תשובה: תפילה אינה מצוה שהזמן גרמא ולכן מחוייבות בתפילה אחת ואפשר בערבית. ואם מתפללת שחרית, המינימום לברך ברכות השחר, שמע ישראל ותפילת עמידה. (ילקו"י אוצר דינים לאשה ולבת ט,א)
שאלה: סחיטת לימון בשבת: האם מותר לסחוט מיץ לימון על סלט כאשר אצבעות היד משמשות להפרדה בין המיץ לגרעינים?
תשובה: מבלי להיכנס לדיון מתי ובאיזה אופן מותר לסחוט לימון בשבת, מותר לסוחטם על גבי אצבעות כדי למנוע נפילת גרעינים לתוך המיץ הנסחט.
שאלה: וילון בין שירותים לכיור: האם מחיצה של וילון בין שירותים לכיור מספיקה לכל סוגי נטילות (לאוכל, לתפילה וכד ), או שיש צורך במחיצה מחומר קשיח? כמו"כ, האם כאשר וילון סגור ניתן להכניס לאזור הכיור כלי אוכל ולהוציא מים לשתייה? ב
תשובה: וילון אינו מחיצה. אך יש אומרים ששרותים בימינו הם נקיים ואין להם דין בית הכסא. לסוברים כן, וילון יועיל.
שאלה: עירוב של בנים ובנות בגלאי 17-18: לפי התשובה לשאלה "יום הולדת מעורבת", האם מותר להיות בטיול מאורגן לבנים ולבנות שנזהרים מלהקל ראש? השאלה נשאלה בהמשך לשאלה "יום הולדת מעורבת"
תשובה: אם מדובר על טיול לימודי או סיור רציני, אזי כפי שכתבתי לך בתשובה הקודמת. בדרך כלל טיול הוא החלק של הקלות ראש בחיים שלנו ולכן אסור במעורב בנים ובנות. מה עוד, בטיול יש המון מצבים של קרוב בהסתכלות ובקשר קרוב כך שקשה מאד להיזהר מלשמור על טהרת המחשבה ושמירת העיניים.
שאלה: האם מותר להקדים ההדלקה העתידית בשעון שבת בשעה שהוא דלוק?: לשון השמירת שבת כהלכתה פרק יג הלכה כו : "מותר לכוון את שעון השבת בזמן שזרם החשמל מופסק גם כך שהזרם יופסק, לאחר שיחובר מחדש, מוקדם מכפי שהיה מכוון תחילה. וכן מותר לכוון את השעון בזמן שזרם החשמל מחובר גם כך שהזרם ישוב ויתחבר, לאחר שיופסק, מוקדם מכפי שהיה מכוון תחילה." אשמח לקבל הסבר על ידי דוגמא, שכן שמעתי כבר כמה הסברים : האחד אומר שהחידוש הוא שבעת שהשעון כבוי מותר לקצר את זמן ההדלקה העתידי, ובעת שהשעון דולק מותר להקדים את זמן ההדלקה. לדוג אם השעון דלוק בין 10-12 ואז שוב דלוק ב-16-18, אז יהיה מותר בשעה 11 לגרום לו להידלק כבר ב-15. השני אומר שהחידוש הוא שמותר להאריך מצב קיים עתידי, לדוגמא אם השעון דלוק בין 10-12 ואז שוב ב-16-18, אז יהיה מותר בשעה 11 להאריך את ההדלקה שתהיה 16-20
תשובה: שניכם צודקים להלכה, אולם ההבנה הראשונה היא המדוייקת בדברים שצוטטו. החידוש בדברי השמירת שבת (עפ"י פסיקת הגרש"ז) הוא בעיקר ההבנה הראשונה. ההבנה השניה היא פסיקה מקובלת שמותר להאריך מצב קיים. ההבנה הראשונה מחדשת שיש מקרים בהם מותר גם להקדים כיבוי או הדלקה עתידיים.
שאלה: הכנת תה בשבת בכלי שלישי: מהי דעת הרב לגבי הכנת תה בשבת, הן עם שקית תה והן עם צמחים, האם חובה להכין תמצית או שאפשר להסתפק בכוס שלישית? ואם כן, האם צריך להמתין מספר דקות לפני שמכניסים את התיון לכלי השלישי?
תשובה: לכתחילה הכי טוב להכין תמצית. בתיון ובצמחים יש חשש של קלי בישול, אך אם עושה זאת בכלי שלישי (מוזג מים רותחים לכוס, מכוס זו לכוס אחרת ובתוכה שם את התיון) מותר.
שאלה: ניקוי עלים לתה: האם צריך לקנות עלי תה כגון לואיזה ונענע ללא חרקים או שאפשר לנקות את העלים לבד? אם כן, מהי דרך הניקוי?
תשובה: וברכת ד' קשה מאד לנקות רק עלים, אבל אפשר לקנות שקיות צפופות מאד (כמו שקיות תה) ולהרתיח ולשתות את התמצית, מכיון שאם יש חרקים הם אינם יוצאים מהשקית. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שאלת המשך ל: "גילוי הריון עם תאומים": אני גם ברוך ה עם הריון תאומים ולא סיפרתי לאף אחד בעבודה, כולם כבר חושבים שאני בחודש תשיעי וצריכה ללדת. הרבה שאלו אם זה תאומים ועניתי שלא, כולל חמותי שגם לה לא סיפרנו, האם יש עם זה בעיה שאנחנו עונים בשלילה? השאלה נשאלה בהמשך לשאלה "גילוי הריון עם תאומים"
תשובה: לא כדאי לשקר אלא לומר בע"ה כשאזכה ללדת אשמח לספר, ולחמותך כדאי לומר את האמת אחרת היא תאבד בך אמון, ח"ו, ורק לבקש שלא תדבר על כך.
שאלה: היצמדות לספר הלכה מסוים: ע"פ הקשר השאלה והתשובה אני מבין מהרב שאין דבר כזה ללכת תמיד ע"פ ספר הלכה מסוים כמו שנפוצים היום ספרי הקיצור בהלכה בסגנון ילקוט יוסף, כי "לקבל רב" זה רק רב שמשוחחים איתו. כידוע רובא דאינשי צריכים את ספרי הקיצור הללו לדעת מה לעשות ביום יום ולא ישאלו את הרב על כל צעד ושעל אלא רק בשאלות מיוחדות שבהן "צדדי ספק לבעיה"(כניסוחו של הרב). אני מבין שיוצא מהרב שיכול אדם כזה ללכת ע"פ פסיקותיהם של רבנים שונים בספריהם ולא צריך ללכת תמיד ע"פ אותו ספר פסיקה?או שמא כוונת הרב שלא טוב ללמוד מספר כי על כל שאלה צריך לשאול את הרב בעל פה? השאלה נשאלה בהמשך לשאלה "בחירת רב על פי פסיקותיו"
תשובה: הספרים טובים ויש ללמוד מהם אך אין להם דין מרא דאתרא. עם זאת אין לחפש בכל ספר רק את קולותיו.
שאלה: שאלת המשך ל: "תפילה לעובר בהפריה חוץ גופית" : גם אני נכנסתי ברוך ד להריון מהפריה חוץ גופית, לא הבנתי כ"כ את התשובה, האם לספור את השבועות מיום ההחזרה של הביציות? זוהי ספירה נכונה? כי כל בדיקה שצריך לעשות ואשר עושים אותה לפי שבועות מסויימים אז הרופאים סופרים שבועיים אחורה מתאריך ההפריה. השאלה נשאלה בהמשך לשאלה "תפילה לעובר בהפריה חוץ גופית"
תשובה: בכל ענין רפואי סופרים שבועות מוסת האחרון אבל כשיש ענין הלכתי ניתן לספור מיום החזרת העוברים. ובשעה טובה
שאלה: שאלת המשך ל: "פדיון הבן בלידת תאומים" : האם גם בלידת תאומים בניתוח קיסרי כשהבן יוצא ראשון יש לערוך פדיון? השאלה נשאלה בהמשך לשאלה "פדיון הבן בלידת תאומים"
תשובה: בניתוח קיסרי אין פדיון הבן.
שאלה: לחלק כרטיס ביקור בשבת: לרב האם מותר לחלק כרטיס ביקור בשבת המכיל מקצוע מספר פלפון ודואר אלקטרוני?
תשובה: בודאי שאסור, מדין מוקצה ומדין איסור קריאה בפרסומות מסחר. ספר טלפון הוא מוקצה - כלי שמלאכתו לאיסור - אך מותר לטלטלו לחיפוש כתובת מגורים, אבל כרטיס ביקור אסור לטלטלו כלל ואסור לקרוא בו. (ראה שש"כ כ,יז.כח,יד. כט, מז-מח.)
שאלה: כיבוד הורים או לימוד תורה: אני לומד תורה במחשב ולפעמים אימא שלי קוראת לי לעשות משהו בשבילה בזמן שאני לומד, האם אני מחוייב ללכת ולשרת אותה או שיש היתר? אשמח לפירוט, ושבוע טוב לכולכם.
תשובה: לכאורה מה השאלה אתה חייב! אני מציע לך לבקש מאימך את המשימות לערב, ואתה תכלכל את מעשיך וזמנך וכך תלמד ללא הפרעה. כמו כן, אתה יכול להסביר לאימך שלימוד התורה חשוב לך וגורם לך שמחה ואתה מרגיש בלימודך שאתה מקיים את ייעודך בכך.
שאלה: לכבד את חתני הלומד תורה: 1. אנחנו, בעלי וכן אני, נוהגים לברך את ילדינו ברכת הבנים בערבי שבתות וכד. האם אוכל לברך את חתני "מרחוק" או שעדיף שלא? 2. חתני קם כשבעלי או אני נכנסים לחדר. לא הורגלתי בכך עם ילדי (אולי טעות היא אך זה המצב) ולא נוח לי, ביחוד לאור העובדה שהוא עצמו שקוע בלימוד התורה ובעז"ה הולך ומתגדל ואני הייתי רוצה לקום לכבודו. האם זה נכון לבקשו שלא לקום לכבודי? האם זה נכון לקום לכבודו?
תשובה: לא ראוי, דרוש מרחק מסויים. לכבד זה תמיד טוב, ואם הוא עושה מרצונו והרגשתו האישית. לא למנוע ממנו. לא נכון לקום לכבודו, בהמשך הדרך יהיה מספיק הזדמנויות לכבד אתו ולעודדו בלימוד תורה.
שאלה: כשרות אווז קנדי: Is Canada Goos a kosher bird? האם אווז קנדה עוף כשר?,Thank you
תשובה: וברכת ד' יש הרבה סוגים ומינים של אווז קנדי. אם אפשר למקד את השאלה ביתר פרוט, דהיינו איזה סוג אווז מדובר (עדיף להעביר שם אנגלי או מדעי), אם אפשר תמונה גם יועיל, או כתובת באתר אינטרנט שמסופר על האווז הקנדי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נגר שהשתמש בחומר שלי לצורכו: ביקשתי מנגר לסייע לי בהכנת מדף מעץ מיוחד. החומר נשאר אצלו בנגריה עד שיתאים לו מבחינת סידור העבודה שלו לעשות זאת. עברה שנה וחצי ושום דבר לא נעשה, באתי לאסוף חזרה את חומרי הגלם ולהפתעתי השתמשו בחלק מהחומר וכעת אין באפשרותי לבצע כלל וכלל את המדף. (השאלה אינה תאורטית, המדף היה אמור להיות חלק מארון וכעת אצטרך להשלים זאת ממקום אחר) האם הוא חייב לשלם לי כמה שיעלה כיום לקנות מחדש חומר גלם או לפי המחיר בעת הקנייה או כלל אינו חייב מפני שהיה שומר חינם?
תשובה: אומן שלקח חפץ של הבעלים על מנת להשביח אותו נחשב עליו לשומר שכר, ולכן הוא חייב לשמור עליו ואם יקרה משהו לחפץ הוא יתחייב על פשיעה או על גנבה ואבדה של הדבר. ממילא, הנגר התחייב אלא אם כן השימוש בו נעשה כתוצאה מאונס. (שו"ע חו"מ סימן שו, סעיף א). הת שהנגר מתחייב לשלם, הוא לפי השווי של החומר בזמן שהוא הזיקו, כלומר חתכו לשם שימוש בו. ואם חתכו כדי למלא את בקשתך, אזי מתחייב ממתי שהחל להשתמש בו לצורך עצמו. (מסכת ב"ק דף עה, שו"ע סימן שנד, סעיף ד.) הרב מרדכי גרוס
שאלה: לימוד פילוסופיה באוניברסיטה דתית: לכבוד הרב יעקב אריאל, ה והברכה! אני מלמדת במחלקה לפילוסופיה יהודית ( מחשבת ישראל) בבר-אילן. אמנם, הקורס הנדון (תולדות הפילוסופיה החדשה, הכולל מטבע הדברים עיון במשנת שפינוזה) איננו ניתן על ידי, אך אני רואה צורך להגיב על תשובתך. אצטט את דבריך אחד-אחד, אך לא על פי סידרם: א. כבוד הרב כתב: "השאלה היא כללית, כיצד לומדים פילוסופיה ע"מ לברר את האמונה הדתית או ע"מ לבלבל אותה". אצלנו לומדים פילוסופיה בכלל ופילוסופיה יהודית בפרט, כדי לדעת ולהבין. לימוד כזה עשוי להבהיר ("לברר"?) היטב - בין היתר - את המושג "אמונה דתית". עם זאת, תמהני מדוע עיון במשנתו הסדורה של ברוך שפינוזה עלול לפגום בהבהרת מושג זה? ושמא התכוון כבוד הרב כי לימוד הפילוסופיה (היהודית) נועד "לברר" את האמונה הדתית (עצמה? של הסטודנטים?) קרי: לעשותה ברורה וודאית, ולא "לבלבל" (אותם?) על ידי הטלת ספק? ב. כבוד הרב כתב: "לגופו של עניין תלוי כיצד לומדים אותו. אם ע"מ לבקר אותו מדוע דעותיו היו מסוכנות עד שנידו אותו, מותר. כמו"כ, אם רוצים ללמוד על השפעתו על אחרים ע"מ לבקר אותם, מותר". האם מכלל "הן" אנו שומעים "לא"? האם אין סטודנטים לפילוסופיה דתית אמורים ללמוד את דעותיהם של אפיקורוס, שפינוזה, מרכס בין אם הם חכמי ישראל או חכמי אומות העולם - אלא אך ורק כדי לבקר ולשלול אותם, ולא כדי להכיר גם דברי אמת שנכתבו על ידם ולשמוע ויהא אשר יהא מי שאמרם? ג. כבוד הרב כתב: "אך אם מתייחסים לנושא בצורה ניטראלית, כאילו יש הרבה בעלי דעות בעולם והוא עוד אחד מהם, יוצרים בלבול". מה טיבו של הבלבול שכבוד הרב כל כך חושש ממנו? האם הסטודנט עלול רחמנא לצלן למצוא אי-אלו דברי חכמה ב"אתיקה" של שפינוזה, ולסבור שאין אותו האיש נופל מ"בעלי דעות" אחרים בעולם שהם שלומי-אמוני ישראל? ד. והמשפט הפותח שהיה קשה עלי ביותר: " את השאלה צריכה לשאול הנהלת האוניברסיטה, הרי מדובר באוניברסיטה דתית" על אותו היום בו הנהלת האוניברסיטה תפקח על האופן בו מלמדים את שפינוזה במחלקה לפילוסופיה יהודית יאמר הפסימיסט: "ייתי ולא איחמיניה". אני מייחסת חשיבות מיוחדת לדברים שכתבת, גם בשל בהיותך רבה הראשי של העיר רמת גן בה נמצאת אוניברסיטת בר-אילן, וגם בשל השתייכותך לבכירי המרצים באוניברסיטה זאת, במכון הגבוה לתורה ובמדרשה לנשים. בכבוד רב פרופ חנה כשר המחלקה לפילוסופיה יהודית (מחשבת ישראל) אוניברסיטת בר-אילן השאלה נשאלה בהמשך לשאלה "ללמוד פילוסופיה באוניברסיטה יהודית "
תשובה: לפי הבנתי, אוניברסיטה דתית הוקמה ע"מ ליצור מסגרת אקדמאית ייחודית שונה מאונברסיטאות אחרות. לימוד פילוסופיה הוא חשוב ונחוץ אך אוניברסיטה דתית צריכה לסווג את הפילוסופים לפי אמונתם. ומי שנחשב כופר צריך להעמיד מולו את החולקים עליו המערערים את יסודות שיטתו.
שאלה: " עליכם" בברכת לבנה: לכבוד הרב ברצוני לשאול לגבי אמירת " עליכם" בברכת לבנה. ברוב הסידורים כתוב "יאמר לחברו שלוש פעמים עליכם", ולא כפי שהרבה אנשים נוהגים כיום להגיד " עליכם" לשלושה אנשים שונים. בדקתי בשולחן ערוך (הלכות ר"ח סימן תכ"ו סעיף ב ) ושם כתוב שצריך להגיד שלוש פעמים לחברו בניגוד למה שנוהגים רוב האנשים. אז איך צריך לנהוג? להגיד שלוש פעמים לאותו אדם או שלוש פעמים לשלושה אנשים שונים? בברכת
תשובה: לשלושה אנשים שונים.
שאלה: תפילה על בנות ישראל: ראיתי ברחוב בזמן המתנתי לאוטובוס מקרה מזעזע על בחורה צעירה שנתנה לחבורת בנים לשחק בה. נראית בחורה באמת טובה שפשוט סוללת לה דרך רעה לה. איזו תפילה אפשר להגיד כדי שתמצא את הדרך הטובה ותהיה חזקה? מה אומרים על בנות ישראל? בברכת יום טוב,
תשובה: לכוון בברכת השיבנו בתפילת העמידה או להוסיף דברים בלשונך בברכת שמע קולנו.
שאלה: כפילות בחזרת משה למצרים: בבקשה ממך אודה לך אם תוכל לענות באופן ספציפי על השאלות בחלק הראשון של השאלה. תגובתך היתה מעניינת אך מסקרנת אותי התשובה מבחינת התוכן של המסופר. כמו למה מופיעות החזרות? למה נאמר למשה לחזור וכד'? אודה על מראי מקום או ציטוטים. השאלה הראשונה לא אני שאלתי אך נתקלתי בה ומעניינת אותי התשובה הדתית. אני למדתי בביה ס חילוני וכל חזרה כמו זו נאמר בדר כ שזה שני סופרים שכתבו והעורך חיבר וכד'. אך התורה היא דברי אלוקים ואני משערת כי ישנה תשובה אמיתית. מראש ו וייש כ. השאלה נשאלה בהמשך לשאלה "חזרת משה למצרים"
תשובה: ראשית, צריך ללמוד את יסודות האמונה בדבר אמונתנו בתורה מהשמים ואין העיקר ההסברים המקומיים. ניתן תשובות לבעיות מהסוג שהעלת בשאלתך, כמה כותבים השתתפו בכתיבת התורה. 1. משה העלה מספר קשיים בהטלת המשימה עליו להוציא את בני ישראל, וה' 'מעביר' לו נתונים שמצבו טוב יותר בשליחות, שהסכנה הביטחונית לשלומו ירדה. הנצי"ב מסביר, שמשה לא חשש מפרעה, שהרי קיבל הבטחה מה' שפרעה לא יפגע בו 'כי אהיה עמך', אבל לא קיבל הבטחה שבני ישראל לא יפגעו בו ולכן אמר לו ה' כי מתו כל האנשים ואין לך לחשוש מפגיעה בך. 2. בפרק ד' מתואר את המשך המהלך, כאשר בתחילה פרעה יסרב ואחר כך ה' הכביד את ליבו כדי להראות לעולם כולו את נס יציאת מצרים. אני חוזר על דברי ומוסיף. לא כך לומדים תורה!!!! תורה כזו לא תביא ליראת שמים ולא מוטיבציה אמונית. לא לומדים כדי להוכיח שאחד כתב את התורה או אולי שלושה אלא עוסקים כאן בדברי אלוקים חיים!!. ה' יצליח דרכך.